Вышэйшыя навучальныя ўстановы Беларусі

У 2004 годзе ў дзяржаўных ВНУ Беларусі навучалася 307 337 (84 %) чалавек, а ў прыватных — 58 367. Каля 57 % студэнтаў складалі дзяўчыны. На дзённым бюджэтным навучаньні на 1-м курсе было 59 % студэнтаў. На беларускай мове ў дзяржаўных ВНУ дзённа навучалася 2,3 % студэнтаў. Стыпэндыю атрымлівалі 87,5 % студэнтаў бюджэтнага навучаньня, зь іх 84 % — навучальную, 3 % — сацыяльную і 0,3 % — імянную. Навучальная стыпэндыя складала 28,2 даляры, сацыяльная — 22,7 $, а імянная — 65 $. Цалкам усіх студэнтаў гуртажыткам забясьпечвалі 12 ВНУ. Самастойна наймалі жытло 23 000 (6 %) студэнтаў. Забясьпечанасьць кропкамі грамадзкага харчаваньня ў дзяржаўных ВНУ складала 57,3 %. На 15 лютага 2006 году ўсе 43 дзяржаўныя і 10 прыватных ВНУ Беларусі былі расейскамоўнымі.

За 1991—2013 гады колькасьць месцаў для прыёму ў ВНУ Беларусі вырасла з 37,5 тыс. да 97,5 тыс. чалавек (у 2,6 разу за 22 гады), што ў 2013 годзе складала ўтрая больш за плян прыёму ў прафэсійна-тэхнічныя вучэльні. Улетку 2013 году недабор на бюджэтнае навучаньне ў дзяржаўных ВНУ склаў 2414 месцаў, зь іх 1643 (68 %) месцы на дзённы паток. Заплянаваны набор на бюджэт выканалі толькі 19 з 45 дзяржаўных ВНУ. Недабор на платнае навучаньне ў дзяржаўныя ВНУ склаў 19,2 тыс. чалавек (36 %). У прыватныя ВНУ на 8,8 тыс. месцаў набралі 4,8 тыс. першакурсьнікаў (недабор 46 %). Найбольшы недабор адзначаўся на настаўнікаў матэматыкі і фізыкі. Па-за сталіцай поўнага ўкамплектаваньня дасягнуў толькі Гарадзенскі дзяржаўны аграрны ўнівэрсытэт. Звыш паловы студэнтаў дзяржаўных ВНУ навучаліся платна, у тым ліку звыш 2/3 завочнікаў. Першакурсьнікамі сталі 55 % выпускнікоў агульнаадукацыйных школаў, да 80 % выпускнікоў гімназіяў і да 90 % выпускнікоў ліцэяў.

На верасень 2013 году 60 % выкладнікаў ВНУ Беларусі з навуковымі ступенямі былі ў веку за 60 гадоў.

## Берасьце і Берасьцейская вобласьць
* Баранавіцкі дзяржаўны ўнівэрсытэт
* Берасьцейскі дзяржаўны тэхнічны ўнівэрсытэт
* Берасьцейскі дзяржаўны ўнівэрсытэт імя А. С. Пушкіна
* Палескі дзяржаўны ўнівэрсытэт

## Віцебск і Віцебская вобласьць
* Віцебская дзяржаўная акадэмія вэтэрынарнай мэдыцыны
* Віцебскі дзяржаўны мэдычны ўнівэрсытэт
* Віцебскі дзяржаўны тэхналягічны ўнівэрсытэт
* Віцебскі дзяржаўны ўнівэрсытэт
* Полацкі дзяржаўны ўнівэрсытэт

## Гародня і Гарадзенская вобласьць
* Гарадзенскі дзяржаўны аграрны ўнівэрсытэт
* Гарадзенскі дзяржаўны мэдычны ўнівэрсытэт
* Гарадзенскі дзяржаўны ўнівэрсытэт імя Янкі Купалы

## Гомель і Гомельская вобласьць
* Беларускі дзяржаўны ўнівэрсытэт транспарту
* Беларускі гандлёва-эканамічны ўнівэрсытэт спажывецкай каапэрацыі
* Гомельскі дзяржаўны мэдычны ўнівэрсытэт
* Гомельскі дзяржаўны тэхнічны ўнівэрсытэт імя П.В.Сухога
* Гомельскі дзяржаўны ўнівэрсытэт імя Ф.Скарыны
* Гомельскі інжынэрны інстытут МНС Рэспублікі Беларусь
* Мазырскі дзяржаўны пэдагагічны ўнівэрсытэт імя І. П. Шамякіна

## Магілёў і Магілёўская вобласьць
* Беларуска-расейскі ўнівэрсытэт
* Магілёўскі дзяржаўны ўнівэрсытэт харчаваньня
* Магілёўскі дзяржаўны ўнівэрсытэт імя Аркадзя Куляшова
* Беларуская дзяржаўная сельскагаспадарчая акадэмія
* Магілёўскі інстытут МУС Беларусі

## Менск
* Акадэмія кіраваньня пры прэзыдэнце Рэспублікі Беларусь
* Акадэмія Міністэрства ўнутраных справаў Рэспублікі Беларусь
* Акадэмія нацыянальнай бясьпекі Беларусі
* Беларускі дзяржаўны ўнівэрсытэт інфарматыкі і радыёэлектронікі
* Інстытут правазнаўства
* Беларуская дзяржаўная акадэмія мастацтваў
* Беларуская дзяржаўная акадэмія музыкі
* Беларускі дзяржаўны ўнівэрсытэт
* Беларускі дзяржаўны аграрны тэхнічны ўнівэрсытэт
* Беларускі дзяржаўны мэдычны ўнівэрсытэт
* Беларускі дзяржаўны тэхналягічны ўнівэрсытэт
* Беларускі дзяржаўны ўнівэрсытэт культуры і мастацтваў
* Беларускі дзяржаўны ўнівэрсытэт фізычнай культуры
* Беларускі дзяржаўны эканамічны ўнівэрсытэт
* Беларускі нацыянальны тэхнічны ўнівэрсытэт
* Вайсковая акадэмія Рэспублікі Беларусь
* Жаночы інстытут «Энвіла»
* Інстытут парлямэнтарызму і прадпрымальніцтва
* Інстытут прадпрымальніцкай дзейнасьці
* Інстытут сучасных ведаў
* Камандна-інжынэрны інстытут МНС РБ
* Міжнародны гуманітарна-эканамічны інстытут
* Міжнародны інстытут працоўных і сацыяльных зносінаў
* Менскі дзяржаўны лінгвістычны ўнівэрсытэт
* Менскі інстытут кіраваньня
* Расейскі дзяржаўны сацыяльны ўнівэрсытэт (філія ў Менску)
* Прыватны інстытут кіраваньня і прадпрымальніцтва

## Крыніцы

## Вонкавыя спасылкі